Viborger Samler, 1837-01-03
Frankrig. Allerede den 29de Decbr. 1835. aabnede Kongen Kamrene med en Tale. Paa Veien vare de overordentligste Forsigtighedsregler trufne af Politiet. Takadressen yttrer Ønske om Vedligeholdelsen af Polens Nationalitet. Finantsministeren Hr. Humann, der tvertimod sine Collegers Mening ønskede en Rentereduction, blev afløst af Grev Argout. Faa Dage derefter led Ministeriet et Nederlag i denne Sag i de Deputeredes Kammer, ifølge hvilket de alle besluttede at træde af. Den 22de Febr. udnævntes et nyt Ministerium under Forsæde af Hr. Thiers, der overtog Udenrigsdepartementet. Den 15de f. M. havde Pairsretten fældt Dødsdom over Fieschi, Pepin og Morey, skjøndt man paastaaer, at intet tilstrækkeligt Beviis var ført mod de tvende Sidste, der ogsaa fire Dage efter, da Dommen exequeredes, endnu i Henrettelsens Øieblik bevidnede deres Uskyldighed. Den 22de Marts drev det nye Ministerium igjennem i de Deputeredes Kammer, at Rentereductionen udsattes. NeuilliComplottet og Sammensværgelsen i Rue de Lursine beskjæftigede Opmærksomheden og holdt. Frygten for Anarchie vaagen. Den 2den Mai tiltraad Hertugerne af Orleans og Remours en Reise til Berlin, Wien o. s. v., for at knytte et personligt Bekjendtskab med Europas Souverainer, overalt modtoges de med største Forekommenhed og vandt almindelig Yndest ved deres Elskværdighed. Under deres Fraværelse indtraf Alibauds Attentat den 25de Juli. Ogsaa han dømtes af Pairsretten og henrettedes den 9de Juli. Tildragelsen med Aliband, de stedse gjentagne Rygter om Sammensværgelser og de dagligen indløbne Trudselsbreve bevægede Regjeringen til at afsige en til den 24de Juli bestemt Revue og til at indskrænke Høitidelighederne ved Julifesten, der denne Gang løb meget stille af. Ministeriet af 22de Febr. og navnligen Hr. Thiers fordrede efter den spanske Constitutions Proclamation en virksom Cooperation mod Don Carlos, og da Kongen ikke var enig heri, indgave alle Ministrene, med Undtagelse af Hr. de Montalivet, den 25de Aug. deres Dimission og efter længere Tids Forløb udnævntes et doctrinairt Ministerium med Grev Mole til Præsident. Marquis Latour-Maubourg udnævntes til Gesandt i Madrid istedet for den afdøde Grev Raineval: men den forønskede virksommere Cooperation udeblev, og det doctrinaire Ministerium behandlede i det Hele den spanske Sag med stor Ligegyldighed. Desto virksommere viste det sig i Forholdenne mod Schweitz, mod hvilken Stat Gesandten, Hertugen af Montebello tillod sig et høist usømmeligt Sprog; da Schweitserne, opbragt herover, bekjendtgjorde hans Spionsystem, afbrødes først den diplomatiske Forbindelse og dernæst spærredes Grændserne. Den svagere Rabo maatte naturligviis, give efter, hvorpaa de venskabelige Forhold atter gjenoprettedes. En næsten comisk Episode er den unge Napoleons Forsøg i Strasburg den 30te October, der ikke kunde andet end mislykkes. Carl X. Død har givet nogen Anledning til Spænding mellem Juliregjeringen paa den ene og Legitimisterne og Clerestet paa den anden Side. – Den af det forrige Ministerium mod Constantine bestemte Expedition, der skulde være foretaget i Septbr. Maaned, blev nu afsendt i Novbr. med utilstrækkelige Stridskræfter under den de Doctrinaire forhadte liberale Marschal Clauzel. Følgen var et fuldstændigt Nederlag, sandsynligviis Tabet af flere tusinde Mand, og af den moralske Overvægt, Franskmændene hidtil havde vidst at vedligeholde over de Jndfødte.